Мы махуэхэм
Жэпуэгъуэм и 5, щэбэт
ЕгъэджакIуэм и дунейпсо махуэщ
Уголовнэ розыскым и лэжьакIуэм и махуэщ
1914 гъэм япэу хьэуам щызэзэуащ. Уэгум щызэрихьэлIат франджы, нэмыцэ кхъухьлъатитI.
1917 гъэм Владикавказ, Налшык округхэм я лIыкIуэу Советхэм я ХI урысейпсо съездым ягъэкIуат Киров Сергей.
1990 гъэм Адыгэ Республикэр къызэрагъэпэщащ.
Генерал-лейтенант, УФ-м и ВВС-м и командующэм и къуэдзэ, техникэ щIэныгъэхэм я доктор, профессор Быж Айтэч къызэралъхурэ илъэс 63-рэ ирокъу.
Тхыдэ щIэныгъэхэм я доктор, КъБКъУ-м и профессор, КъБР-м и Къэрал саугъэтым и лауреат, 2006 — 2009 гъэхэм Дунейпсо Адыгэ Хасэм и тхьэмадэу щыта Дзэмыхь Къасболэт и ныбжьыр илъэс 56-рэ ирокъу.
1980 гъэм Москва щекIуэкIа Олимп Джэгухэм волейболымкIэ чемпионкэ щыхъуа Ахэмын Еленэ къыщалъхуа махуэщ.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ, уэшх тIэкIу къыщешхынущ. Хуабэр махуэм градуси 8 — 9, жэщым градуси 5 — 7 щыхъунущ.
Жэпуэгъуэм и 6, тхьэмахуэ
Псэущхьэхэмрэ къэкIыгъэхэмрэ зыщаужь щIыпIэхэр хъумэным и дунейпсо махуэщ
Урысей страховщикым и махуэщ
Москва областым и махуэщ
1768 гъэм Тыркум Урысейм зауэ кърищIылIащ.
1977 гъэм «Миг-29» зэребгъэрыкIуэ кхъухьлъатэ псынщIэр япэу лъэтащ.
Краснодар крайм и къэрал лэжьакIуэ, политик, социологие щIэныгъэхэм я доктор, ЩIДАА-м и академик Харитонов Евгений и ныбжьыр илъэс 67-рэ ирокъу.
Биологие щIэныгъэхэм я доктор, ЩIДАА-м и академик КIадэ Азэмэт и ныбжьыр илъэс 67-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык уфауэ щыщытынущ, уэшх къыщешхынущ. Хуабэр махуэм градуси 6 — 8, жэщым градуси 5 — 7 щыхъунущ.
Жэпуэгъуэм и 7, блыщхьэ
Дохутырым и дунейпсо махуэщ
Архитектурэм и дунейпсо махуэщ
1918 гъэм Даутокъуэ-Серебряков и дзэм Налшык иубыдащ.
1920 гъэм Кембридж университетым (Инджылыз) япэу цIыхубзхэр щIигъэтIысхьэу щIидзащ.
1959 гъэм «Луна-3» совет станцым Мазэм дымылъагъу и адрей лъэныкъуэм сурэт трихащ.
РСФСР-м и цIыхубэ артист, КъБР-м и Къэрал саугъэтыр зыхуагъэфэща ТIыхъужь Алий къызэралъхурэ илъэс 96-рэ ирокъу.
Урысей Федерацэм и Президент Путин Владимир и ныбжьыр илъэс 61-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градуси 6 — 9, жэщым градуси 6 — 7 щыхъунущ.
